Nr. 28265/2022

**REFERAT DE APROBARE**

**a proiectului de Ordin al președintelui Agenției Naționale a Funcționarilor Publici pentru aprobarea Instrucțiunilor privind publicarea anunțului de concurs pe site-ul Agenției Naționale a Funcționarilor Publici**

Prezentul referat de aprobare este elaborat în conformitate cu prevederile art. 6 alin.(3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de Ordin al președintelui Agenției Naționale a Funcționarilor Publici pentru aprobarea Instrucțiunilor privind publicarea anunțului de concurs pe site-ul Agenției Naționale a Funcționarilor Publici.

În anul 2019, prin intrarea în vigoare a Ordonanței de urgență a Guvernului nr. 57/2019 privind Codul administrativ, cu modificările și completările ulterioare a fost modificată competența de organizare a concursurilor pentru ocuparea funcțiilor publice vacante și temporar vacante. Astfel, până la intrarea în vigoare a dispozițiilor art. 467 alin. (3)-(9) și ale art. 469 din același act normativ, cu excepția situației reglementate la art. 619, concursurile se organizează de către fiecare autoritate și instituție publică ai căror conducători au competența de numire în funcțiile publice pentru care se organizează concursul, în condițiile prevăzute la art. 618 din același act normativ.

Conform dispozițiilor art. 618 alin. (3) din Ordonanța de urgență a Guvernului nr. 57/2019, cu modificările și completările ulterioare, anunţul privind concursul se publică pe pagina de internet a instituţiei organizatoare şi pe site-ul Agenţiei Naţionale a Funcţionarilor Publici, cu cel puţin 30 de zile înainte de data desfăşurării concursului, iar prin excepţie, termenul de 30 de zile poate fi redus la 15 zile pentru concursul organizat în vederea ocupării funcţiilor publice de execuţie sau de conducere temporar vacante.

Potrivit prevederilor art. 401 alin. (1) lit. p) din Ordonanța de urgență a Guvernului nr.57/2019, cu modificările și completările ulterioare, Agenția Națională a Funcționarilor Publici elaborează reglementări comune, aplicabile tuturor autorităţilor şi instituţiilor publice, privind funcţiile publice, precum şi instrucţiuni privind aplicarea unitară a legislaţiei în domeniul funcţiei publice şi al funcţionarilor publici.

Totodată, în conformitate cu art. 39 alin. (1) teza a II-a din Hotărârea Guvernului nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare: „Publicarea anunţului pe site-ul Agenţiei se realizează potrivit instrucţiunilor elaborate de Agenţie şi aprobate prin ordin al preşedintelui Agenţiei Naţionale a Funcţionarilor Publici care se publică în Monitorul Oficial al României, Partea I.”

În acest context, pentru punerea în aplicare a prevederilor legale menționate mai sus, este necesară emiterea de către președintele Agenției Naționale a Funcționarilor Publici a prezentului ordin pentru aprobarea Instrucțiunilor privind publicarea anunțului de concurs pe site-ul Agenției Naționale a Funcționarilor Publici, prin care se reglementează instrucțiunile privind publicarea anunțului de concurs pe site-ul Agenției Naționale a Funcționarilor Publici în scopul unei reglementări unitare aplicabile autorităților și instituțiilor publice organizatoare a concursurilor pentru ocuparea funcțiilor publice vacante și a funcțiilor publice de execuție temporar vacante.

Totodată, precizăm că informațiile necesare publicării anunțului de concurs pe site-ul Agenției se completează și se transmit de către autoritățile și instituțiile publice organizatoare ale concursurilor pentru ocuparea funcţiilor publice vacante şi a funcţiilor publice de execuție temporar vacante în format online, utilizând aplicația din domeniul informatic alocat fiecărei autorități sau instituții publice în portalul de management al funcțiilor publice și funcționarilor publici.

Sunt reglementate norme cu privire la:

* termenele pentru înștiințarea Agenției Naționale a Funcționarilor Publici de către autoritățile și instituțiile publice cu privire la organizarea unui concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante, potrivit prevederilor art. 618 alin. (2) din Ordonanța de urgență a Guvernului nr.57/2019, cu modificările şi completările ulterioare, coroborate cu cele ale art. 21 alin. (1) şi art. 43 alin. (1) din Hotărârea Guvernului nr. 611/2008, cu modificările şi completările ulterioare;
* termenele pentru publicarea anunțului de concurs pe site-ul Agenției Naționale a Funcționarilor Publici, potrivit prevederilor art. 618 alin. (3) din Ordonanța de urgență a Guvernului nr. 57/2019, cu modificările şi completările ulterioare;
* obligația conducătorilor autorităților și instituțiilor publice de a desemna o persoană responsabilă cu completarea și transmiterea înștiințării către Agenție cu privire la organizarea unui concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante;
* completarea de către persoana desemnată a înștiințării cu privire la organizarea unui concurs de recrutare pentru ocuparea unei funcții publice de execuție vacante sau temporar vacante ori, după caz, concurs de recrutare sau promovare pentru ocuparea unei funcții publice de conducere vacante, în format online, prin intermediul portalului de management al funcțiilor publice și funcționarilor publici din cadrul fiecărei autorităţi sau instituţii publice, la secţiunea „Instrumente de lucru”, subsecţiunea „Anunţuri concurs”;
* modalitatea de transmitere a înștiințării și informațiile obligatorii a fi transmise odată cu acesta, potrivit prevederilor art. 39 alin. (11) din Hotărârea Guvernului nr. 611/2008, cu modificările și completările ulterioare;
* modalitatea de stabilire a informațiilor menționate în anunțul de concurs;
* responsabilitatea privind legalitatea și corectitudinea informațiilor din anunțul de concurs.

Pentru aplicarea unitară în ceea ce privește publicitatea concursurilor pentru ocuparea funcțiilor publice, precum și pentru asigurarea respectării principiilor prevăzute la art. 467 alin. (1) din Ordonanța de urgență a Guvernului nr. 57/2019, cu modificările și completările ulterioare, prin proiect s-a reglementat ca anunțul de concurs postat pe site-ul Agenției să fie însoțit și de bibliografia și tematica pentru concurs, în conformitate cu prevederile art.467 alin. (2) din Ordonanța de urgență a Guvernului nr. 57/2019, cu modificările și completările ulterioare și art. 22 din Hotărârea Guvernului nr. 611/2008, cu modificările și completările ulterioare.

Totodată, menționăm faptul că la data intrării în vigoare a Ordinului președintelui Agenției Naționale a Funcționarilor Publici pentru aprobarea Instrucțiunilor privind publicarea anunțului de concurs pe site-ul Agenției Naționale a Funcționarilor Publici, se abrogă Ordinul președintelui Agenției Naționale a Funcționarilor Publici nr. 279/2021 pentru aprobarea Instrucțiunilor privind publicarea anunțului de concurs pe site-ul Agenției Naționale a Funcționarilor Publici, publicat în Monitorul Oficial al României, Partea I, nr. 386 din data de 14 aprilie 2021.

În acest context, raportat la prevederile art. 61 alin. (1) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, precizăm că este necesară abrogarea Ordinul președintelui Agenției Naționale a Funcționarilor Publici nr. 279/2021 pentru aprobarea Instrucțiunilor privind publicarea anunțului de concurs pe site-ul Agenției Naționale a Funcționarilor Publici, întrucât prin proiectul de act normativ se reglementează faptul că informațiile necesare publicării anunțului de concurs pe site-ul Agenției se completează și se transmit de către autoritățile și instituțiile publice organizatoare ale concursurilor pentru ocuparea funcţiilor publice vacante şi a funcţiilor publice de execuție temporar vacante în format online, utilizând aplicația din domeniul informatic alocat fiecărei autorități sau instituții publice în portalul de management al funcțiilor publice și funcționarilor publici.

De asemenea, precizăm că Ordinul președintelui Agenției Naționale a Funcționarilor Publici pentru aprobarea Instrucțiunilor privind publicarea anunțului de concurs pe site-ul Agenției Naționale a Funcționarilor Publici intră în vigoare la 30 zile lucrătoare de la data publicării în Monitorul Oficial al României, Partea I.

Totodată, precizăm că Direcția reglementare, dezvoltare și avizare acte normative a transmis spre consultare structurilor din cadrul Agenției Naționale a Funcționarilor Publici proiectul de Ordin al președintelui Agenției Naționale a Funcționarilor Publici pentru aprobarea Instrucțiunilor privind publicarea anunțului de concurs pe site-ul Agenției Naționale a Funcționarilor Publici. În acest sens, precizăm că......

De asemenea, menționăm faptul că proiectul de ordin al președintelui Agenției Naționale a Funcționarilor Publici pentru aprobarea Instrucțiunilor privind publicarea anunțului de concurs pe site-ul Agenției Naționale a Funcționarilor Publici a fost supus consultării publice în condițiile Legii nr. 52/2003 privind transparența decizională în administrația publică, republicată, cu modificările ulterioare, prin postare în transparență decizională pe site-ul Agenției Naționale a Funcționarilor Publici, la secțiunea „Transparență decizională/Proiecte de acte normative”, în data de ..... În perioada de consultare publică, Agenția Națională a Funcționarilor Publici.....

Totodată, în aplicarea Hotărârii Guvernului nr. 635/2022 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative, structurile asociative ale administrației publice locale au fost consultate cu privire la proiectul de act normativ, în condițiile legii, prin adresa Agenției Naționale a Funcționarilor Publici nr. .../2022, transmisă Asociaţiei Comunelor din România, Asociaţiei Orașelor din România, Asociaţiei Municipiilor din România, Uniunii Naţionale a Consiliilor Judeţene din Romania. În acest context,.......

Pentru motivele invocate, în temeiul art. 400 alin. (2) teza a II-a din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, art. 12 alin. (6) din Hotărârea Guvernului nr. 1000/2006 privind organizarea și funcționarea Agenției Naționale a Funcționarilor Publici, republicată, cu modificările și completările ulterioare și art. 39 alin. (1) teza a II-a din Hotărârea Guvernului nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare, a fost elaborat prezentul proiect de *Ordin al președintelui Agenției Naționale a Funcționarilor Publici pentru aprobarea Instrucțiunilor privind publicarea anunțului de concurs pe site-ul Agenției Naționale a Funcționarilor Publici,* pe care vă rugăm să îl aprobați.